
Presentazión 

Agustín Ubieto Arteta 

La reconquistó, se i cubilló, se fazió nombrar por primera vegata emperator e sintió siempre zierta predilezión por a villa do 
s’achuntan as Arbas. Por ixo, no ha de resultar estranio que os “Caballers d’Exea” quieran remerar-lo e omenachear-lo publicamén 
con a enchaquia de os nueuzientos años de a suya conquista más sonata: Saraqusta. 

De as muitas formas posibles de fer-lo, han trigato una que remanirá en o tiempo: un libro. Pero no un libro cualsiquiera. Se 
trata de una biografía narrata en forma de cuento -un “biocuento” si me se premite dizir-lo asinas- pero con una fidelidat istorica 
feita con muito ficazio. Asinas trobamos os testos, toz els apegatos con o que os dos biógrafos más prestichiosos nos han dito de o 
rei que estió batallero, pero con un luenguache e unos diálogos senzillos e atrautivos ta os que deseyen ficar-sen por primera vegata 
en o personache, dende os ñiños. Os debuxos han reproduzito con mayestría e fidelidat de tot os eszenarios, toz els perfeutamén 
reconoxibles, asinas como as eszenas racontatas. 

En o libro-cuento no se fa atra cosa que aventar por toz os costatos una reyalidat incontestable: que nos trobamos, talmén, debán 
de Ibmbre más dezisivo de a istoria dAragón. Pero no porque se diga en istas planas, sino porque asinas lo veyoron os suyos amigos 
e enemigos de a época, castellanos, musulmans u europeos. Aquí bi son bellas contrimuestras: 

“Ni antis ni dimpués del bi abió en Aragón rei que li se parixerba ni en fuerte, ni en lo prudén ni en o belicoso”, escribirba fautor 
de a Coronica de Alifonso VII, que no olvidemos que ye una coronica castellana que raconta as fetas de o suyo gran oposato. 
Tamién en Castiella, pero en o sieglo XIII, encara lo veyeban como “un barón belicoso y magnánimo, que entabló muitas batallas 
en las que resultó venzedor, e fazió grans esferras a o enemigo”. 

Por atro costato, un coronista musulmán, Ibn al-Athir, diz del que “garra prenzipe cristiano li sobrepasó en valura, en ardor por 
combatir a os musulmans ni en resistenzia... Alá, con a suya muerte, premitió a os fidels alentar e los libró de continar esposatos a 
os golpes suyos”. 

Ta ra Europa de a época yera un eroe, por ixo un coronista franco meyeval dizió del que “aponderó tantismo a fama de o suyo 
nombre que, mesmo beluns li clamaban como un nuevo Chulio Zésar, un atros como un segundo Carlomagno”. 

Os “Caballers d’Exea” han tenito una sobrebuena ideya. Bueno serba que qui tienen iniziativas como ísta trobasen más 
comprensión e aduya por qui pueden prener-la. 





En lautual Pirineu aragonés, una fría nuei de agüerro, ye naxito un nino de nombre Alifonso. Su maiyera Felizia 
de Roucy, e su pai, o rei d’Aragón, Sancho Ramírez. 

-Mira-te, pai, cómo se lame o dido o ninón! -esclama o suyo chirmano gran Pietro; entremistanto o suyo atro 
chirmano; Fernando, posato en una escamilleta, yera abutardato con un alquerque*. 

-Sí e, au que fuerza tien iste ninón! De seguras que en tien defambre -li responde o pai con una rialleta de vez 
que afalagaba a capezeta de o chicorrón Alifonso. 

Por estar o terzer filio de o rei Sancho, o infán Alifonso no teneba guaires posibilidaz d’azeder a o trono. 


*Alquerque: chuego tradizional de mesa 

Bien poquet se sape de a infanzia de Alifonso en o seno de a Casa Reyal, 
fueras de unas cuantas vivenzias que fazioron a suya personalidat futura. 

Veigamos belunas. 

Asinas, por exemplo, cuan Alifonso cumplió siete años, fazió una promesa 
chunto a os suyos dos chúmanos grans. En San Chuan de a Peña, un día o rei 
Sancho Ramírez dizió a os hilos suyos: 

-Mirar-vosjjillos míosUsteye o sagrato cáliz. Prometié a mipai, Ramiro, protexer- 
lo con a mía vida, si estase menister. Por ixo, mejerha goyo que uei vusatros tamiénfesez 
ista mesma promesa. 

-Por qué ye tan importán iste cáliz? -preguntó o chiquet Alifonso. 

-Filio mío, iste ye o vaso sagrato, plegato en Uesca dende Roma buscando cuhiliar-se de os romanos, que querehan 
apoderarse del. 

-E como i plegó? -preguntó con interés Alifonso. 

-Con un emisario de San Lorién -respondió o suyo chirmano Pietro. Allora, o rei Sancho Ramírez se miró ñto 
a os suyos tres hilos e lis dizió: 

-¿Sez paratos afer a mesma promesa quefazié a mipai e iste fazió antis a o suyo? 

-Si, pai, lo prometemos -respondioron os tres chúmanos. 

Por atro costatO; cuan Alifonso cumplió diez años, dixó a ra suya familia ta marchar a estudear ta o monesterio de 
Ziresa. O día que i marchaba; os suyos pais li fazioron compañía dica ra salita de o castiello de Lobarre ta despedir¬ 
le. 

-Adiós a toz, vos voi a trohar en falta!- dizió Alifonso despidindo-se de toz. Su pai; o rei Sancho Ramírez li 
diziba: 

-Fes buena uehra, Alifonso! Aprende de os sabios monches e fes-te memoria siempre de continar os consellos de o 
tuyo mayestro Lope Garcés, que i será asperando-te en que plegues en o monesterio- li dizió o pai. 

-ProfeSj pai, no t’alticames, ya sapes que mefa muito goyo aprender- li contestó Alifonso de vez que se despediba 
con a mano. 

E asinas estió como o chiquet Alifonso, muntato sobre un burricallo, s’endrezó ta o monesterio de San Pietro de 
Siresa, ta estudear con os monches e exerzitar-se de vez con Parte de a espada con o mayestro. 

En Ziresa, Alifonso se sintió muito goyoso porque aprendió asabelas de cosas, pero destacó, sobre tot, en l’arte 
de a caballería e en o manullo de a espada. Bel día o suyo mayestro li dizió: 

-Alifonso!j veigo que pasas o tuyo tiempo libre leyendo libros. Si continas leyendo tanto, a lo que seigas más gran, 
teparixerás a Carlomagno, que a ra tuya edat tamién leyeba asabelo. 

-Puestar que asinas seiga, mayestro, pero o mío goyoye cumplir a promesa quefazié a mipai, de a misma forma 
que elfazió a o mío lolo. 

-Asinas ha destar. As promesas cal cumplir-las siempre- dizió o suyo mayestro. 

-E con tot o que aprendo en istos libros e tamién, con os vuestros sabios consellos, áspero meter-vos bel día a o 
serbizio de o Reino dAragón e de Pamplona con capeza, corazón e tota a mía valor- li contestó Alifonso. 

-Me parix muito bien, Alifonso. Pero agora has de marchar a chugar con os tuyos amigos- dizió o mayestro con 
una rialleta. 

Pasaba o tiempo en Ziresa. Sobre os treze años, trobamos a Alifonso fendo una gambada a caballo por a selva 
asabelo de triste, pues li eba plegato a notizia de que o suyo chirmano Fernando yera muerto. Diz a tradizión que 
un día plantaba tan mantudo, que no paró cuenta de que un granismo onso marchaba dezaga d el. De rapiconté, o 
terrible animal, de una zarpata enristió a Alifonso entre roñitos. 

-Grr... Grr- Cuasi zabuca a Alifonso con o suyo caballo por una clamor! Unos pastors, que sintioron os 
roñitos de o granismo onso, se bi azercoron correndo con unos palos ta fer retacular a l’animal e salvar a 
Alifonso. 

-Au de aquíl, Anda a cascar-la!- chiloron de vez que s enfrontinaban a Ibnso dica conseguir que fuyise-ne. 

O choven Alifonso, agredexito de tot con ixos senzillos pero valurosos pastors, lis dizió: 

-Grazias por salvar-me a vida. Uei ez contrismotrato a vuestra valor sin saper qui ye mi pai c por ixo scrcz 
recompensatos. E, si azcptaz, dcndc agora serezparti de a mía guardia personal 

Os pastors azeptoron agradexitos e churoron acompañar e cosirar-lo dende ixe día e pa cutio a o choven Alifonso. 

Poco dimpués, a Alifonso li plegó una buena notizia: remataba de naxer o suyo nuevo chirmanet, Ramiro. 

Sapemos, cuan teneba catorze años, cómo se trobó en Biel con a suya prima Talesa e con Gastón de Bearn, o 
suyo marito. Alifonso li fazió a Gastón una pregunta parellana a ísta: 

-Gastón, ¿sapez que heprometito aáuyar a o mío chirmano, Pietro, afer más gran os Reinos d’Aragón e Pamplona? 
-Noblepromesa, Alifonso. ¿Sapez que rematan de nomhrar-me vizconde deBearn e he recuperato varios territorios 
de mipai que querehanfurtar-me?- li respondió Gastón. 

-Cuantismo goyo me ja sentir-lo, Gastón! Sé que yes un caballero respetato en as tierras de Oc e, antimás, un gran 
estratega ta ras batallas. Talmén, bel día puedas aduyar-nos en conquistar tierras ocupatas por os musulmans- dizió 
Alifonso pensando en voz altera. 

-Prou que sí, Alifonso! Podez contar con a mía aduya siempre que la amenistez! 

-Grazias, Gastón. Allora, contamos con tu! E con o tuyo Olifán*! 

-Profes... nunca no me deseparo del -contestó Gastón con una rialleta. 

Os tres chóvens continoron fendo una gambadeta e fablando de vez que fantaseyaban sobre as moltiples fetas 
que esmachinaban en o futuro. 


^Olifante: instrumento de aire entretallato en un catirón de olifante. 

Pietro e Alifonso se fazioron grans e feban compañía siempre a su pai a reconquistar as tierras antis cristianas e 
agora moras ta os reinos d’Aragón e Pamplona. Bel día, trobamos fendo una uellada a ra muralla de Uesca; antis 
d’enrestir-la. 

O rei Sancho Ramírez, como siempre, cabalgaba o primero. De sepetón, un arquero musulmán amanexió por 
sospresa por dezaga de una de as torres an s eban amagato e disparó una saeta ferindo graumén a o rei. 

Pietro e Alifonso se bi azercoron a fuego t aduyar-li, pero o rei yera malferito. Pero antis de morir, tenió tiempo 
de dizir a os suyos hilos: 

-Pietro, Alifonso. Meferhagoyo que cumplisez a vuestra promesa e de que vosfaigaz cargo de que o vuestro chirmano 
chicotón, Ramiro, tamién la cumpla si plega Vinte. 

-Prometemos cumplir a nuestra promesa, pai- contestoron os dos de vez. 

-Pietro, tu yes o gran e serás o mío ereu. No t olvides destar un buen rei. E tu, Alifonso, aduya a o tuyo chirmano 
como has fcito dica agora. Os dos sez de noble corazón. O destino de a Reconquista ye en as vuestras manos- estioron 
as zagueras parolas de o rei. 

Sancho Ramírez murió entre os brazos de os suyos hilos que plororon a suya perda. Dimpués, levoron o cuerpo 
sin vida de su pai dica o Monesterio de Montearagón, que feba un tiempo o rei eba mandato fer. 

De camíii; o infán Pietro estió proclamato rei. Dos años dimpués, Alifonso, que ya teneba ventitrés años, yera 
a o suyo costato t’aduyar-li en a luita cuentra os musulmans. A o tiempo, marchoron dende Montearagón dica o 
plano de lAlcoraz ta fer un poder por recuperar Uesca. En o encletato esfensivo que eban feito en “O Pueyo de 
Sancho” -enguán tozal de San Chorche- asperaba o suyo exerzito parato ta enzetar a batalla cuentra Al-Musta'in, 
que contaba con aduya de tropas cristianas, lionesas e castiellanas. 

-Ixas tropas cristianas ehan destar a o nuestro costato e no en contras- dizió o rei Pietro I a o suyo chirmano. 

-ProfeSj ehan a estar con nusatros en cuentras deportar-sen como falsos cristianos aduyando a os musulmans que 
ocupan tierras cristianas- respondió Alifonso. 

Dimpués de bels días de concarar-sen, en salieron vitoriosas as tropas de o rei Pietro e las de Al-Musta’in abioron 
de dar o pleito por perdito. A lo que o gubernador musulmán entregó a clau a o rei Pietro I, li dizió: 

-As vuestras chens pueden quedar-se-hi. Tenez a mía parola de que rispetaré a os musulmans e que podrán contenir 
vivindo en casas suyasj trehallando as suyas tierras e continar con os suyos navegos. 

-Graziaspor a vuestra chenerosidá.- respondió o gubernador musulmán prou emozionato por a chenerosidat 
de o rei. 

E asinas estió como o Salto de Roldán -cuala frecatena se veye a o fundo de a eszena- estió testigo d aquel pauto 
de paz e convivenzia entre cristianos e musulmans por multas añadas. 

Poco tiempo dimpués, o rei Pietro I; chunto con Alifonso, marchoron a la clamata de ausilio que dende Valenzia 
lis fese Rodrigo Díaz de Vivar, tamién conoxito con o sobrenombre de “O Cid Campiador” Os exerzitos aragoneses 
e pamploneses, capitaneyatos por o suyo rei Pietro I e Alifonso, no tardoron en meter-sen en marcha. A suya 
plegata en tierras valenzianas ta partizipar en a batalla de Bairén devantó gran espeutazión e fazió puyar a rasmia de 
as tropas que los asperaban. O Cid, espazenziato, lis recullió con gran goyosidat; e, dimpués d’escuitar a o rei Pietro 
I, don Rodrigo respondió: 

-Ye una onor tayo que tan ilustres cahallers ornatos e ley ais seigan uei entre nusatros. 

En ixe momento, Pietro leo Cid estreitoron os suyos brazos en que Alifonso, un poquet deseparato, yera testigo 
de aquella alianza de onor muntato en o suyo caballo. 

A rilazión entre o rei Pietro e o Cid Campiador se fazió encara más fuerte cuan o filio de o rei Pietro se prometió 
con María, a filia de o Cid. Os dos chóvens yeran conzieters por fer casorio antis con antis, pero encaran yeran 
masiato chóvens e os suyos pais determinoron de aguardar un tiempo antis de fer casorio. 

o reino d’Aragón e Pamplona continó fendo-se más gran. O rei Pietro prenió a ra fin Balbastro e i conzentró a 
siede episcopal con premiso papal. Pensó en fer una fortaleza zerca de a más importán ziudat de a val de l’EbrO; 
Saraqusta, nombre con o que li diziban os sarrazenos a Caesaraugusta, uei Zaragoza. Si quereba avanzar enta o sur, 
yera menister vichilar-la, asediar-la e prener-la. 

Don Pietro pensó cuál yera o millor puesto ta devantar ixa fortaleza, que a lo menos eban de tener cuatro 
condizions: estar a salvo de as botinatas, alufrar Saraqusta, poder vichilar os pratos de l’Ebro e dominar a retaguardia, 
mirando-se enta Uesca. 

-Án Jemos a fortaleza, o mío siñor?- preguntó uno de o suyos arquiteutos. 

Allora, o rei Pietro muntó en o suyo caballo e dizió: 

-Venir con yo! 

-E, dó se troba? 

A lo que plegoron en una posizión altera sobre o riu, que cumpliba as cuatro condizions prezisas, o rei Pietro 
s aturó e dizió: 

- Aquí 

Yera tan enzertato o puesto, que mesmo se podeban veyer a Ziudat e o palazio de lAlfaxería de Saraqusta. Muitos 
de os soldatos, que yeran estatos en a Cruzata, comenzipioron a chilar o tradizional chilo de guerra que tan bien 
conoxeban: Deus lo vol! Deus lo vol! Ye dizir, “Dios lo quiere”. 

O puesto remató clamando-se “Deus lo vol”, de an viene o nombre a o vico autual de Zaragoza clamato Chuslibol. 
De camín prenzipioron as obras de a nueva fortaleza que servirba de vichía mientres dezisiete añadas. 
































Pero una dople desgrazia pleno de tristura a o rei: murioron a suya filia Inés (1103) e poco dimpués o suyo filio 
ereu Pietro (1104) antis de fer casorio con María, a filia de o Cid. 


O rei s eba quedato sin fillos. Encara con gran amargazón, don Pietro fazió un poder por cumplir una viella 
promesa. Escomenzó viache ta tierras de Bearne ta entrevistar-se con Gastón, siempre parato por aduyar a o rei de 
aragoneses e pamploneses, a recuperar os territorios que os sarrazenos eban furtato a os cristianos en o sieglo VIII. 

En o viache, o rei Pietro se metió malaudo e cada día plantaba más mal. O suyo chirmano Alifonso estió chunto 
a el en tot momento. A lo que plegoron en a val dArán, o rei Pietro plantaba más malaudo día a día. Li dizió a 
Alifonso: 

-Alifonso, estol que bien lugo seré dehán de o tribunal eterno de Dios e quiero dormir o suenio de os chustos en o 
puesto an escansan os uesos de os nuestros debampasatos... 

Alifonso contenió a emozión e li respondió: 

-No t’alticames, querito chirmano. Asinas seferá cuan plegue Vinte. 

Pero Pietro continó fablando: 

-... por ixo, quiero que azeptes ista corona como rei de Aragón e de Pamplona con a condizión de que continarás 
con a promesa quefaziemos a o nuestro pai; e cosira a o tuyo chirmano chiquet Ramiro, pues agora nomás te tien que 
a tu. 

-Lo te prometo, querito chirmano. Cumpliré tot cuanto me demandas- dizió Alifonso entre glarimas. 


Cuan o rei Pietro trancó os uellos pa cutio, Alifonso, con o corazón tallato de pena, cumplió o zaguer deseyo de 
o suyo chirmano e levó o cuerpo sin vida ta o monesterio de San Chuan de a Peña. Aquella estió a zaguera vegata 
que un monarca aragonés e pamplonés escansarba pa cutio en ixe puesto. 

E, de ixa traza, estió como Alifonso -a ra edat de trenta e un años- se proclamó nuevo rei de Aragón e Pamplona, 
presto a cumplir a promesa de fer más gran o reino que eba feito a su pai e a o suyo chirmano. 

Asinas, a primera azión que fazió estió zerclar a ra villa de Siya, que os sarrazenos conservaban en o suyo poder, 
igual como Tauste e Pradilla. Aquella villa yera muito importán, porque antimás marcaba a buega con Pamplona, a 
redolada más viella de os bascons. 

Con 1 aduya de Gastón de Bearne, chunto a atros caballers, o rei Alifonso I conquistó a villa de Siya, conoxita uei 
como Exea dos Caballers, un 24 de chunio de 1105. De a misma forma que fese o suyo chirmano Pietro en Uesca, 
prometió respetar a toz os sarrazenos si se quedaban a vivir en Siya e ubrió a villa a cristianos e chudíos ta que fesen 
pacha en paz toz els. 

-Grazias, rei Alifonso, por continar con o mesmo rispeto e a misma chenerosidat que siempre ha carauterizato a os 
reis d’Aragón- dizió o mainate de as tropas sarrazenas. 

-Forma parti tamién de o legato de os nuestros debampasatos- respondió Alifonso, argüelloso de pertenexer a 
o dinno linaxe de a suya familia. 

A Alifonso -que rematarba con o sobrenombre de “o Batallero” por as multas batallas ganatas a os moros, que 
fazioron enampiar os suyos Reinos- más que más por custions d’Estato (yera Túnico caudillo cristiano capable de 
fer contras a os almorabides, que eban arrebatato Uclés a os castiellanos) li se proposó e fazió casorio con doña 
Urraca, filia de Alifonso VI de Lión e Castiella, monarca que feneziba en agosto de 1109. Doña Urraca, ya reina e 
Alifonso I azeleroron o casorio, que se fazió en agüerro de 1109 en o castiello de Muñó, zerca de Burgos. 

Con iste casorio se feba una cosa asabelo de importán: os reinos dAragón, Pamplona, Lión e Castiella -anque 
cadagún con as suyas propias carauteristicas, leis e instituzions- yeran en as mesmas manos, as de o matrimonio 
Alifonso-Urraca, que ya eba pasato en tiempos de Sancho III o Mayor de Pamplona, pero iste intento fazió o brinco 
o zapo en o sieglo XI. Agora, pasarba o mesmo? 

O zierto ye que, en primeras, o matrimonio entre Alifonso e Urraca ye una chunión normal; as chens que se bi 
azercoron de toz os reinos, cantan e danzan ta omenachiar a os rezién casatos querindo que tiengan bien lugo un 
filio ta que bel día se faiga en o futuro rei. 

En que remató a ziremonia, Alifonso tornó a ras suyas obligazions como rei. Prenzipió por establir Ibrden en 
tierras gallegas pero, anque contaba con o refirme de os burgueses e comerzians de os reinos ozidentals, lugo li 
s enfrontinoron os nobles e o gran clero castiellanolionés, prezisamén ixos que eban visto con buenos uellos o 
casorio de Urraca con el, que lo consideraban como Túnico capable d’esfender-los de os almorabides, que ya lis 
eban venzito en Uclés (1108), pero que agora levaban dos añadas sin enrestir as tierras suyas. 

Cada vegata surtiban más regüeltas e os suyos enemigos castiellanos consiguioron mesmo que en agüerro de 
1110 terziase o Pontifize e anulase o casorio argumentando que yeran familiars. Alifonso no solo no reconoxió a 
nulidat, sino que antimás consiguió venzer a os nobles castiellanos en Candespina en otubre de iste mesmo año. 

O rei Alifonso marchaba a toz os frens de batalla, cuan adubió a meter zierto orden en Lión, Castiella e 
Galizia, s endrezó a reconquistar a ziudat de Zaragoza, que yera estata ocupata por musulmans almorabides. Pero 
reconquistar-la no yera guaire fázil, como li pasó a o suyo almirato Carlomagno, qui fazió un poder en o suyo día e 
abió de desistir. 

O mesmo li pasó a o rei Alifonso, abió de retacular con o suyo exerzito dica Exea. En ixos momentos Alifonso 
morgoniaba: 

-Ista vegata no ye estato posible, pero a venién lo conseguiré. -E ta ixo pensó en demandar aduya a Gastón. 

Os intereses políticos de a nobleza e altera clerezía castiellanolionesas, cuentrarias a o rei Alifonso I, influyoron 
de tot en a paz de o suyo matrimonio. En uno de os poquez paréntesis de concordia entre Alifonso e Urraca, o 
monarca aragonés e pamplonés determinó de proclamar-se “Imperator” tetulo que eba tenito Alifonso VI, pai de 
Urraca e o suegro suyo. 

O matrimonio reyal marchó ta Exea an, seguntes o coronista Cheronimo Zurita, “en aquel lugar prenió o tetulo 
d’Emperator” intetulazión que estió abitual en adebán: “Ego Adefonsus, Dei gratia imperator” (Yo Emperator por a 
grazia de Dios). 

A ziremonia abió d estar en a ilesia de Santa María de a Corona, a mesma que fa añadas eba feito construyir 
Alifonso. S abió de zilebrar en un caloroso día de o mes de chulio. Se bi azercó a nobleza más importán de os reinos 
cristianos de Ispania e toz els churoron fidelidat a canto d espada a o rei Alifonso, fendo-lis saper que no dandaliarba 
en ir cuentra cualsiquier traidorenco. 

Dimpués de a ziremonia, o rei Alifonso conzedió o fuero de Privilechio a os abitadors de a villa d’Exea, creyando 
una comunidat modélica an feban pacha chudíos, musulmans e cristianos. 










































































Pero Alifonso I e Urraca pleitiaban muito entre els, e como os dos yeran reís de diferens reinos (Alifonso dAragón 
e Pamplona e Urraca de Lión e Castiella), a ra fin tamién lo feban por as tierras reconquistatas. 

Urraca s achuntó con o conde don Pietro e larzobispo Diego Gelmírez de Galizia ta ir en contras de o suyo marito, 
o rei Alifonso. íste s encarrañó asabelo por a esleyaltat de Urraca, e ordenó que la engarcholasen en a fortaleza de 
“o Castelar” cualos repuis encara se pueden veyer cara ta ras Torres de Berrelén, a latro costato de l’Ebro. Os dos 
exerzitos s’enfrontinoron en Billadongos, con a Vitoria de o exerzito de o Batallero sobre os aliyatos de Urraca. E, 
anque en dos ocasions -Candespina e Billadongos- venzió o exerzito de Alifonso sobre os partidarios de Urraca, 
una vegata más s’imposó a reconziliazión. 

Ye en un momento cruzial ta o futuro de Ispania, pues a unidat de o mundo cristiano peninsular yera en chuego, 
más que más cuan a os pleitos de a parella reyal s’adibiba atro elemén desestabilizador: a esitenzia de un filio naxito 
de o matrimonio anterior de doña Urraca, o infán Alifonso, aclamato por os suyos propios partidarios. E no sernos 
fablando de un personache cualsiquiera, sino de qui plegará a estar Alifonso VII, que nos referiremos nezesariamén 
más adebán. 

A reyalidat ye que estioron años difizils en os que a Reconquista en tierras de don Alifonso I s aturaba, más que 
más cuan as estrapazions entre Urraca e Alifonso cada vegata yeran más grans. Cuan o Batallero tenió notizia de que 
a reina teneba rilazions intimas con don Pietro de Lara, determinó de rebuyar-la. A la fin, se crebó o matrimonio 
e de vez quedoron deseparatos os suyos reinos. A chunión de as tierras cristianas de Ispania aberba d’aguardar de 
nuevas. 

Manimenos, a paz encara tardó una miajeta en cheneralizar-se, pues en Lión e Castiella no toz quereban a Urraca 
como reina e muitos nobles castiellanos e lioneses continoron estando leyals a don Alifonso. Aparti de sentir por 
el gran rispeto e almirazión, consideraban que yera Púnico capable de mantener firmes a os almorabides en o sur, 
an ístos eban recuperato barias plazas. Pero bi abió atros que fazioron un poder por emporcar a fegura de o Rei, por 
o suyo único punto feble, a falta de deszendenzia. A situazión prevocó de nuevas pleitos enta los ya deseparatos. 
Urraca e Alifonso, que a la fin acordoron siñar una tregua de tres años. 

Con a tregua, o rei Alifonso se ficó de nuevas en a Reconquista de tierras cristianas e en exerzer de tot as suyas 
responsabilidaz como monarca dAragón e Pamplona. Por exemplo, conzedió o fuero de Belorado, o más viello de 
Ispania, ta ra zilebrazión de una feria ganadera, que enguán contina fendo-se-bi; ordenó a construzión en Uesca 
de o monesterio de San Pietro o Viello, e se dedicó a buscar achustes ta fer un poder por reconquistar Zaragoza, o 
suyo gran ochetibo. 

Dende 1110; os almorabides gubernaban en Zaragoza. Alifonso 1, con cuaranta años dedal, ye determinato 
de reconquistar-la. Ta ixo, entre un atras, preñe dos midas que serán alazetals. En primer puesto, asegurar-se bels 
lugars en a marguin dreita de l’Ebro en a que ye Saraqusta ta privar que lis plegasen socorros a os almorabides; 
en segundo puesto, contar con larmamento ta enrestir as impresionans murallas romanas de a ziudat, que yeran 
intautas encara. Ye l’inte en o que dentran en eszena Gastón de Bearn e o suyo chirmano Céntulo que, en compaña 
de o Batallero, fan una uellada a o rezinto amurállalo. Sernos a prenzipios de chullo de 1117. 

-Qué opinas, Gastón?- preguntó Alifonso. 

-En a mía opinión- respondió Gastón- estoi que cal emplegar catapultas*, como as que empleguemos en as 
cruzatas. 

-Contamos con Vaprohazión de a llesia?- preguntó o Batallero a o bispe Isteban de Uesca, que tamién yera 
presén en a eszena. Iste li contestó: 

-Sí, siñor! A primers daño, en o conzilio que se zilehrará en Toulouse, no sólo que sdprehará a intervenzión, si no 
que posiblemén dará a categoría de Cruzata. 

Gastón, sin poder adubir-se, esclamó: 

-Depistón! Ixo sinijicará que nos sdchuntarán muitos omhres europeos, pero más que más ozitanos. 



^Catapulta: Maquina antiga tatentar 

a gran distanzia cantáis u flechas grandarias 














































































Conseguita a categoría de Cruzata, tal e como dizió o bispe Isteban de Uesca; e por a propaganda feita a latro 
costato de os Pirineus por Gastón e o suyo Chirmano Céntulo, s’adibioron a o exerzito de o Batallero muitos siñors 
ozitanos, francos e normandos con os suyos chinetes e arquers. 

S’endrezoron ta Zaragoza por Ayerbe, Almudébar, Gurrea e Zuera, lugars que conquistoron. Trayeban alteras 
torres de fusta con ruedas, multas maquinas tunantes e vente catapultas. Un coronista musulmán plegó a escribir: 
“se metioron haxo o suyo estandarte igual como enxamhres de langosta ufornigas”, zifranzo en más de 50.000 os caballers 
esistens. 

Lasedio prenzipió o 22 de mayo de 1118: Alifonso e Gastón metioron en marcha os parativos ta reconquistar 
Zaragoza. En una azión inasperata, os propios zaragozanos cremoron o puen de fusta sobre TEbro que chunía 
Zaragoza con o suyo rabal. A ziudat quedaba sola solicata. 

-Cal encorralar o palazio de VAlfaxerta- ordenó o rei Alifonso. Pensato e feito: lAlfaxería cayó en unberbo. 

-E qué Jemos con a zequia de a Romareda?- li preguntoron. 

-Tallar-la! De ista traza tallaremos o suministro d’augua ta ruxiar os ortals- ordenó o rei. 

Anque plegoron guerrers almorabides granadinos a o mando de Mazdali ta socorrer a os sitiatos, no consiguieron 
dentrar en a ziudat. Solo caleba que asperar a rendizión. E, de ista traza, estió como o rei Alifonso, no dixando 
dentrar ni salir a dengún de a conoxita como “ziudat blanca”, consiguió reconquistar-la o día 18 de aviento, fa agora 
nueu zientos años. Os musulmans entregoron a clau de a ziudat a o rei Alifonso 1. 

Presa a Zuda, símbolo de o poder musulmán; nombrato Gastón siñor de Zaragoza e feitas atras midas, como 
as de prenzipiar as obras de a seu de San Salvador, conoxita uei como “A Seu”, se redautoron as capetulazions. 
Manimenos, tremolosos de represalias, prenzipioron a salir de as casas suyas t’albandonar a ziudat. Cuan o rei 
Alifonso en tenió notizia, agafó o suyo caballo e s’endrezó enta os que fuyiban. 

-Alto!- dizió o rei con voz grau ta que lo sintisen toz. S azercó a qui parixeba o mainate e li dizió: 

-Cuálye o vuestro nombre? 

-Me dizen Hasan- siñor. 

qué levaz aintro de o carro, Hasan?- preguntó don Alifonso. 

-Son as nuestras umildes cosetas, siñor. Por favor, no las nos saquez. Ye l único que tenemos- suplicó Hasan. 

-Tenez a mia parola de que no voi a sacar brenca de o que ye vuestro. E, si querez marchar-ne, sez libres de 
fer-lo, mesmo con os vuestros valiosos ochetos e alfayas que levaz amagatos. Asinas podrez fablar, an vaigaz, de a 
chenerosidat de o rei dAragón e Pamplona. Anque meferba goyo que vos quedaraz aquí, vivindo en casas vuestras e 
cultivando as vuestras tierras en paz e armonía con os cristianos- dizió o rei Alifonso. 

-Grazias, siñor- contestó Hasan, con almirazión por a chenerosidat de o rei. Allora, Hasan fazió un siñal a ra 
carabana ta que retaculase e tornase de nuevas ta ra ziudat. 

Dimpués de os primers momentos de barafundio, se siñó, a ra fin, a capetulazión: os musulmans podeban quedar- 
se-bi sin estorbar, suchetos a os mesmos impuestos que pagaban dica allora, conservando en tot Tinte as suyas 
autoridaz e lechislazión suyiza. Asinas mesmo, mientres un año podeban continar en casas suyas, pues dimpués de 
ixe tiempo pasarban a vivir en o “rabal de curtidors”. Dica allora, continarba en o suyo poder a mezquita mayor. En 
zagueras, os que queresen dixar a ziudat podeban fer-lo sin garra problema. Muitos de os abitadors determinoron 
de quedar-se-bi. 

Reconquistata Zaragoza, Alifonso I runió a os suyos caballers e lis nunzió: 

-Cahallers! Irnos a continar con a reconquista de as tierras de o Reino de Zaragoza que guhiernan os Banu Hud 
en o sieglo XI e que son agora en manos almorahides: TudeXa, Tarazona, Borxa, e Calatayú. A resta no m’alticaman. 
Dimpués ya veyeremos... 

-Marchemos ta ra reconquista chunto a o rey!- chiloron toz os caballers asabelo de goyosos. 

En 1119 se fazioron con Tudela e Tarazona, lugar an se restauró a siede episcopal; ya en Calatayú (1120), o rei 
tenió una notizia terrible: un gran exerzito almorabide puyaba dende Al-Andalus enta ras tierras reconquistatas 
por el. 

-Debantar o campamento ascape! Marchamos ta trohar-nos con o exerzito musulmán antis de que plegue en a 
ziudat de Zaragoza- ordenó o rei. 

Dimpués de cabalgarbels días, os dos exerzitos s enfrontinoron en Cutanda, zerca de Calamocha, autualprovinzia 
de Teruel. A batalla estió una esferra ta o exerzito musulmán, que dende ixe inte ya no querió fer-se con Zaragoza. 
Ixe mesmo día se nunzió a gran Vitoria de o Batallero. En totas as torres esfensivas e de siñals de os suyos dominios 
se pretoron xeras e con siñals de fumo pasoron a gran notizia, de ixe modo sapemos que de nueis ya se conoxeba 
en Chaca. 

Conoxedors en Calatayú e Daroca de o que pasó en Cutanda, os suyos esfensors no fazioron resistenzia e 
capituloron abrendo as puertas ta que dentrase trunfán o rei Alifonso chunto a os suyos caballers e pions. 

Por ixo, dimpués de 900 años, encara en bellas partis dAragón se contina emplegando a espresión “va a estarpior 
que en Cutanda” 

As coronicas e os decumentos de a época gosan tener pocos detalles umanos, de a vida cutiana, ye dizir, gosan 
estar asabelo de jautos. Por ixo -encara sapendo a valura relativa que tienen como fuens de informazión istorica- a 
vegatas s agradexe a esistenzia de leyendas inventatas por o pueblo que no teneba azeso a os estudiez. Anque esisten 
más, dos de ixas leyendas tienen que veyer con fer un poder de os musulmans por recuperar Zaragoza e Daroca. 

Una nuei, una colla de almorabides, portiando armas que eban amagato, pasoron a lo muergo a muralla de tierra 
que ro diaba Zaragoza. Yeran ya en momentos d enrestir a muralla de piedra aproveitando que os vichías cristianos 
yeran dormitos, cuan, de sopetón, s’ubrió un portillo en a muralla e, con un gran rudio e una enorme luminaria, 
amanexió a Virchen rodiata de un exerzito de arcanchels. Allora, se rebelloron os vichías e benzioron a os enemigos. 
Profes, con gran debozión prenioron a imachen de a Virchen, que yera de fusta, e la levoron a una chiqueta armita, 
dando asinas orichen a ra autual ilesia de a Nuestra Siñora de o Portillo, que encara se venera en a capetal de l’Ebro. 

Esautamén igual diz a leyenda que pasó un par de años dimpués en Daroca. Os vichías cristianos darozenses 
tamién yeran dormitos cuan una colla de musulmans fazió un poder por reduzir-los e prener a ziudat por sospresa. 
A nuei yera asabelo de fosca e, cuan avanzaban rozegando-sen por tierra, se trepuzoron con una colla de aucos que 
dormiban zerca de a muralla. Se dispertoron ístas e armoron tal guirigari que rebelloron a os vichías con o cual 
remató a suya aventura. Agradexitos os cristianos, determinoron de meter bels aucos en o escudo de a ziudat, tal 
como enguán se puede veyer-bi. 

Poquet a poquet s’iban repoblando as tierras reconquistatas. E o Batallero cosiraba de aquellas villas con muito 
ficaziO; prebando que reinase siempre a paz e a convivenzia entre musulmans, chudíos e cristianos. Ta ixo, lis otorgó 
importans cartas de poblazión e fazió buega de os suyos términos monezipals, que encara son plegatos dica agora. 

ManimenoS; os lugars más luen de o entorno de Zaragozayeran más indefensos e sufribanprous ataques enemigos. 
Ta protexer-los millor, se metió de alcuerdo con os hispes de os suyos reinos ta creyar un prozedimién d esfensa 
nuevo de tot: fundar una “cofradía” que yera una mena de pequeña Orden Melitar, con a misión desfender as 
tierras desp oblatas de a buega sur. 

A primera cofradía fundata estió en Belchite en 1119. Si en primeras os suyos orichens estioron un tanto rarizos 
(estió un cado de tota mena de furtaires, malfeitors e asasinos que quedaban perdonatos si permanexeban e luitaban 
por ella) en 1122 s’eban feito ya en una autentica “Milizia de Cristo” feita por chirmanos avezatos por luitar cuentra 
os paganos. 

Con a esperenzia de Belchite, en poco tiempo (1124) surtió a “Orden de o Santo Sepulcro” de Monreyal de 
Campo, a imitazión de a fundata en Cherusalén, pensando, sin dubda, en ubrir-se camino enta Valenzia, en cualo 
puerto se podeba meter rumbo ta os Santos Puestos. 

E asinas estió como o rei Alifonso se fazió en o primer rei que creyó ordens melitars en Ispania, mesmo muito 
antis de que plegoron en a peninsula las de o Santo Sepulcro, Templarios e Espitalarios. 

A fama de o rei Alifonso I s’eba estendito por toz os reinos. O suyo prestichio yera tan gran que muitos caballers 
cristianos quereban chunir-sen a el ta compartir esitos e bitorias. Pero, a penar de a gran cantidat de ozitanos, 
francos e normandos, que s’establioron en os lugars reconquistatos, continaban fendo falta nuevos abitadors. 

Un día, o rei clamó a toz os suyos caballers en a villa de Uncastiello. Por o camino, li dizió a Gastón: 

-Supes Gastón? A rafin emos siñato a paz con o conde de Barzelona ta no pleitear-nos por a plaza de Leída e 
tamién he ordenata construyir un castiello en a villa de Sudaba. Pero o más importánye atra cosa que nunziaré en a 
runión. 

-Osma! Soi espazenziaupor saper-lo!- dizió Gastón. 

En que toz estioron runitos, o rei prenió a parola e dizió: 

-Caballers: He determinato de continar con a Reconquista^ dica plegar en o corazón deAl-Andalus ta creyar un 
reino cristiano en Granada e trayer-bi nuevos abitadors mozárabes. 

Aquella, sin garra dandalo, yera una gran notizia. Pero tamién una espedizión con muito risque, porque ixe yera 
un territorio asabelo de luen e muito bien protexito por os musulmans. Os caballers se posoron uno a uno arredol 
de o rei Alifonso, e dimpués d escuitar con ficazio a suyas parolas, toz se metioron de piez e chiloron goyosos a o 
mesmo tiempo: 

-Aquí bi son paratos os vuestros jidels caballers! Irnos a reconquistar as tierras cristianas de o corazón de Al- 
Andalus! 

De iste modo, estió como o rei Alifonso prenzipió ixa valién aventura chunto a os suyos caballers ta reconquistar 
o perigloso territorio de Al-Andalus. 

En o mes de setiembre, o rei Alifonso salió dende Zaragoza chunto a os suyos caballers e un numbroso exerzito 
enta o corazón de Al-Andalus. Pasoron por Valenzia, Murzia, Baza, Guadix e plegoron en Granada (chinero de 
1126) an fazioron zerina. 

A lo que se ficoron en ixe perigloso territorio, abioron d’enfrontinar-sen en muitas ocasions cuentra o exerzito 
musulmán. Pero o rei Alifonso saliba siempre vitorioso de totas as batallas liberando a o suyo paso a os mozárabes, 
que asinas yera como se diziba a os cristianos que viviban baxo o dominio de os musulmans. 

Pero, a muerte inesperata de a reina Urraca -su ex-muller- cambeó de tot os suyos plans. Li alticamaba a posibilidat 
de que o filio de ísta, dende ixe momento Alifonso VII, enrestise os suyos reinos. Asinas ye que Alifonso o Batallero 
determinó de tornar antis con antis ta ras suyas tierras. Pero o viache de tomata estió un verdadero infierno! Antimás 
de frío e a peste, os musulmans no aturaban d’encorrer-lis e Alfonso I e os suyos caballers abioron d escurrir ta 
esnabesar as periglosas taifas en territorio musulmán. 

A espedizión yera muito numbrosa pues, a parti de os soldatos, lis feban compañía bels diez mil mozárabes 
andaluzes liberatos que, deseyosos de vivir en tierras cristianas, s’ufrioron a repoblar las reconquistatas por o 
Batallero. En agradeximiento, o rei Alifonso los declaró ombres libres e lis dio tierras ta su sozsistenzia e ventachas 
económicas. 

Si bien Ibchetivo prenzipal de a interpresa -creyar un reino cristiano en Granada- no s’eba conseguito, fazió una 
gran feta o rei Alifonso e os suyos caballers, plena de inchenio e dezisión, a parti de contrimostrar as grans dotes de 
organizador de o monarca aragonés. Estió tan importán que ha pasato a la istoriografía con o nombre de a “Hueste 
de España”. 

E, como sospeitase o Batallero, qui estase o suyo entenau por estar filio de Urraca, prenzipió a enrestir... Allora, 
o rei Alifonso leo suyo exerzito s’endrezoron enta Castiella, ta trobar-sen con o exerzito de o ya Alifonso VIL Cuan 
se troboron ambos exerzitos en os cambos de Tamara, o rei Alifonso preguntó a o castiellano: 

-Voy qué envistes os míos reinos? U, alcaso no sapez o que sinijica aparóla “onor" ta un caballero? Si Vimporta a vida de 
os tuyos omhres, antis chas de fablar ta plegar en un alcuerdo e privar muertes que no van a garra puesto, dizió Alifonso 
I encarrañato. 

-Tenez razón, siñor, respondió o filio de Urraca repensaroso. 

-Allora... esplanica-te! Cuals son as tuyas intinzions ?- preguntó o rei Alifonso L 

-Siñor, sez estato o mío padrastro, e no tiengo quexa de o vuestro buen comportamiento con yo e conoxco tamién a 
vuestra chenerosidat como rei. Pero, dimpués de a muerte de mi mai Urraca, soi ereu de os reinos de Lión e Castiella 
e, por ixo, vos reclamo que me retornez asposesions de mi mai. Yo, a truca, vos prometo aduyar como un filio- dizió 
Alifonso VIL 

Allora, o rei dAragón e Pamplona respondió: 

-Consedero chusta a vuestra demanda e confito en a vuestra promesa de aduyar-me como un filio. Por ixo, ordeno 
que os nuestros prelatos e ombres de confitanza redauten as pazes e privar asinas o enfrontinamiento de os nuestros 
exerzitos. 

Asinas estió como o rei Alifonso I, ta privar a batalla, siñó as pazes de Tamara. Se fixoron as nuevas buegas, 
conservando Alifonso I muitos territorios entre os que se trobaban Alaba, Soria, Bizcaya, a Rioxa e parti de Castiella. 
Dimpués de siñar o decumento, pautoron cuaranta días ta cumplir-lo. E, ta no rebaxar a o filio de Urraca, o rei 
determinó de no continar emplegando o suyo tetulo d emperator, por estar un costumbre lionés. 

Feitas as pazes con o filio de Urraca, Alifonso I e os suyos caballers continoron recuperando territorios musulmans. 
A suya anvista yera mesa en plegar en o Mediterranio, o que lis ferba más fázil viachar ta Cherusalén; os caminos 
yeran dos: dende Valenzia u dende o delta de l’Ebro. Ista vegata, Ibchetivo yera reconquistar a Taifa de Valenzia. 
Potenzió varias disposizions de a “Milizia de Monreyal” e reconquistó Molina dAragón. 

A campaña de Valenzia se paró con ficazio e, dimpués d encorralar a ziudat, os exerzitos s’enfrontinoron en 
Cullera. E, una vegata más, o rei Alifonso en salió vitorioso. Cuan o Emir de Marruecos en tenió notizia, s encarrañó 
tantismo que escribió una dura carta a os chefes de o exerzito musulmán valenziano en a que lis diziba: “En cuentas 
de muntar caballos, toz vusatros tenerhaz que muyir ovellas posatos” Pero o enfurruñe de o Emir no en fazió guaire, 
pues o rei Alifonso I esnabesaba como quereba por totas as tierras levantinas. Poco dimpués de a batalla de Cullera, 
dimpués de repoblar Monzón e a suya redolada, Alifonso I s endrezó ta ra Val dArán do prenió disposizions que 
solo que un gubernán lechitimo puede prener. 

So que tornó dArán, o Batallero s endrezó a encorralar Bayona. Anque a finalidat no yera guaire platera, parix estar 
que lo fazió ta fer un poder de meter trepuzes entre Alifonso VII e o conde Tolosa, o suyo primo, que pretendeban 
achuntar-sen ta ir cuentra el. Pero, en que encorralaba a ziudat, li plegó una mala notizia: os musulmans eban 
engarcholato e dimpués feito muerto a dos de os suyos millors amigos e colaboradors: o bispe Isteban e Gastón de 
Bearn. 

Tras plorar con gran amargazón a perda de os suyos amigos, o rei Alifonso determinó de fer en ixe inte o suyo 
testamento. En no tener un ereu direuto, redautó uno de os testamentos más rarizos de a istoria: dixaba os suyos 
reinos en favor de Dios e as Ordens Melitars, seguro de que ístas continarban a Reconquista. 

Encara triste por a muerte de os suyos más importaos amigos e colaboradors, o rei Alifonso tornó t’Aragón e 
fazió un poder por meter en marcha una ideya que siempre eba tenito garimboliando por a capeza: emplegar o 
riu Ebro -que ya yera navegable dende a época romana dende Barea, chunto a Logroño, dica o mar- ta plegar en 
o Mediterranio. Antimás, de las que ya yeran feitas, fazió construyir más “buzas”, que yera como li diziban en ixos 
tiempos a ras barcas de o riu Ebro. 

-Cahallers. He preso a determinazión de construyir e chitar ta Vaugua más “buzas" ta que naveguen por o riu Ebro 
e nos leven ta o mar- lis dizió un día o Batallero a os suyos caballers. 

-Pero os suyos cantos son plenos de musulmans!- esclamó uno deis. 

-Asinas ye! Por ixo irnos a enrestir por an els menos lo asperan- contestó 
don Alifonso. 

-Ye una gran ideya! Pero levará tiempo- afirmoron os suyos caballers. 

-Projes, Caballers. Levará muito tiempo plegar en o mar. Pero tiengo 
Vasperanza de que bel día conseguiremos reconquistar as tierras que agora 
deseparan o reino dAragón de o mar. E o mío suenio no ye un 
atro que en os suyos cantos conviban as chens de paz e libres 
denrestitas de o exerzito musulmán. 

E, de ista traza, estió como o rei Alifonso determinó de fer de o riu 
Ebro una mena de brazo que plegase enta o mar Mediterranio ta ubrir o 
comerzio con Orién e tamién a endrezera más curta enta Tierra Santa. 

Dimpués de a muerte de Gastón, a suya muller, Talesa se fazió cargo de 
rescatar o suyo cuerpo ta poder apedecar-lo como un buen cristiano en a ilesia 
de Santa María a Mayor de Zaragoza (enguán A Nuestra Siñora de o Pilar), an 
encara uei s’alza o suyo olifán. 

Alifonso I dixó a politica de as tierras ozitanas en manos de os suyos caballers 
e tornó ta Zaragoza ta continar con a Reconquista. O venién ochetibo yera 
Fraga. 

Pero en Fraga -Alifonso I, que eba feito un pauto de tregua con os defensors 
musulmans- ístos la trencoron e enristioron de traza traidorenca cuan gran 
parti de os soldatos de o rei Alifonso yeran de premiso fendo un poder por 
soluzionar os suyizos asuntos. 

-Un exerzito muito gran de musulmans ahanza enta nusatros!- chilaba un 
soldato alertando. 

-No ye posible! Han trencato a suya parola! Nos enristen de traza 
traidorenca!- chiló o rei, sosprendito. 

-Afuego! Cal luitar entremistanto retaculamos!- ordenó o rei. 


Pero una numbrosa colla de soldatos musulmans abracó a Alifonso I que, 
chunto a una colla de sesenta caballers, tenió que luitar cuerpo a cuerpo. O rei 
logró salir vivo de aquella trampa, anque ferito muito grau. 

Cada vegata plantaba pior. Fazió clamar a o suyo chirmano Ramiro. Cuan íste i plegó, Alifonso li dizió: 

-Ramiro, escuita-me con jicazio: Estando tu relichioso, o mío testamento ye a favor de Dios ta que as Ordens 
Melitars cosiren as tierras cristianas de os enristes de os musulmans, pero tamién sé que a os seniors e tenentes no lis 
parix bien. Asinasye que plegarán tiempos enrebullatos e has d!estar par ato. 

-Alifonso, yo solo soi que un monche e no entiendo depolitica- sansonió Ramiro xorrontato. 

-Lo sé, Ramiro. Yo tampoco no estié educato ta estar rei e abié ddsumir ixa responsabilidat dimpués de a muerte 
de o nuestro chirmano Pietro; agora ye plegato o tuyo inte: Tu, Ramiro, yes o zaguero de a dinastía e si plega o causo, 
has de cumplir a promesa quefaziés a o nuestro pai- dizió o rei. 

-Pero no sé si sabré fer-lo bien- respondió Ramiro anguniato. 

-Plegato Vinte sabrás quéfer. Os míos caballers te refirmarán e as Ordens Melitars, tamién. Pero, escuita-me bien, 
Ramiro, efes un poder por seguir os míos consellos. 

-Dize-me, Alifonso, qué he defer?- preguntó Ramiro. 

-Ye posible que no puedas conservar o reino de Pamplona. Si bi plega, fes un acuerdo sin enfrontinamiento. Agora 
bien, siye menister, abrás desfender con a tuya vida o reino dAragón. Da-me a tuya parola, Ramiro- insistió Alifonso. 

-E o zaguero, abrás deparar muitoficazio con o filio de Urraca. Malas que pueda, ferá un poder por reclamar os 
nuestros reinos- remató dizindo Alifonso I. 

-Prometo fer cumplir tot cuanto m’has demandato- afirmó Ramiro entre glarimas. 

Remataba de morir, a os sesenta e un años, una de as feguras más importans de a istoria d’España. 

Sancho Ramírez e Pietro I eban conseguito instalar posizions de vichilanzia fren a ras prenzipals poblazions 
musulmanas de a val de TEbro, pero no en teneban prous de meyos ta fer un poder por conquistar-las. Lis faltaban 
efeutivos umanos, fuerzas de caballería e maquinas de guerra ofensibas capables d’esboldregar muros; por atro 
costato, a naxién nobleza aragonesa tampoco no yera guaire interesata en a conquista e a falta de un exerzito regular 
privaba cualsiquier campaña alto u baxo luenga, como s aprezisaba. Fer tot isto será a valura de Alifonso L 

O Batallero conzentrará estensión e privilechios benefiziosos a qui li aduyen militarmén; fundará ordens melitars 
propias; impulsará una nueva lechislazión; convocará a ombres de l’atro costato de os Pirineus, do prenerá inchenios 
bélicos nuevos con os que redotar e enrestir murallas; conseguirá de a propia Ilesia una “bula de Cruzata” ta fer 
trayer ombres de tota Europa. Ixa ye a parti de a suya gran obra; a resta, l’azión melitar. 

En trenta años -393 lis costó a os suyos debampasatos plegar an plegoron- Alifonso I moltiplicó por tres o 
territorio que li dixó o suyo chirmano Pietro I, reconquistando, a penar de a oposizión de os almorabides -que 
eban preso Zaragoza en 1110-, un ampio territorio cualo perimetro feba buega con Tamarite (1107), Exea (1105- 
1106), Zaragoza (1118), Tudela (1119), Soria (1120), Calatuyú (1120), Molina dAragón (1128), Zella (1129), 
Morella (1117) e Fraga (1133). 




En 1134 cayeba redotato en Fraga, morindo pocos meses 
dimpués. Dende o 17 de chulio (caléndala de a esferra) dica o 7 
de setiembre (día en que morió) Alifonso 1 s adedicó sobre tot a 
compensar a ras viduas de os caballers cayitos en Fraga. Eslió en 
Alfaxarín, Lizana e Sariñena, lugar iste zaguero en o que refirmaba 
o testamento redautato en Bayona. Iste refirme suposaba, sin garra 
dubda, o suyo firme proposito de que a reconquista continase. 
Morió en as buegas de Poleñino, en os Monegros. 

O suyo deseyo de abracar o mar no solo que no lo podió 
conseguir, sino que o contrataque almorabide eslió a un tris de 
recuperar as gananzias territorials de o Batallero. Se perdió muito 
terreno, pero Zaragoza consiguió resistir. Aragón eba alcanzato 
definitivamén a clau de l’Ebro, o que yera aproveitato por os suyos 
suzesors veniens ta rematar a Reconquista aragonesa. 

Como ye de dar, a bibliografía sobre un personache istorico tan importán como Alifonso I, o Batallero, ye 
gran, pero asabelo d espezializata, por o que refusamos a dar-la en un listato catenazo. 

Aparti de resumens biográficos feitos ta obras de conchunto por os autors más variatos, s’ha preferito 
emponderar as dos biografías más autorizatas en las que, por zierto, en forma de notas u de apendizes bibliográficos, 
proporzionan as referenzias espezializatas debanditas. 

LACARRA, JoséM®, Vida de Alfonso el Batallador, CAZAR, 147 págs., 1971, Zaragoza. 

LEMA PUEYO, José A., Alfonso el Batallador, rey de Aragón y Pamplona (1104-1134). "Col. Corona de 
España”, Ediciones Trea, 413 págs., 2008, Gijón. 

Iste bio-cuento que tiens en as tuyas manos naxe como iniziativa de a colla de Caballers d’Exea, asoziazión 
que levamos años treballando en a recuperazión de a memoria e espardimiento istorico de o viello reino d’Aragón, 
uno de os alazez en a construzión de o nuestro país, España. 

As autividaz desembolicatas en os zaguers años, dende 2012, han abracato autividaz muito diferens, creyazión 
e representazions de teyatro istorico, amostranza de treballos artesanos, eventos Indicos como mercatos meyevals, 
contrimuestras de chustas de caballers e de as autividaz zevils, charradas, publicazions, etz. 

Nos empenta l’aimor a ra nuestra tierra, a ras tradizions, a o legato de os nuestros debampasatos e por entender 
que cuanto más conoxemos de nusatros mesmos, más nos fa entender a atros e estar respetuosos, con as nuestras 
alportazions e las de a resta de a chen. Tamién, o conoximiento de a nuestra istoria, o conoximiento de as nuestras 
chens, os muitos e diferens que bi han vivito fendo pacha e de os que sernos hilos, nos fan más prestos a afrontinar 
o futuro e os suyos continos cámbeos como sapemos, como abremos aprendito, que os cámbeos e adautazions 
istoricas nos han trayito dica iste puesto. 

Iste bio-cuento pretende, e deseyamos seiga asinas, sirva ta ñiños e grans, chuntos releyer-lo, ta saper de una 
época cruzial dAragón, vivita con liderazgo de un ombre estraordinario, Alifonso Sánchez, o Rei Alifonso I, a qui 
li dizimos, “O Batallero”. 

